Datum: 12. 8. 2019

Spoštovani,

posredujemo vam odgovore na vprašanja gospodarskih subjektov za javno naročilo »ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA – DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 3, 9, 13 1. DEL, 14 1. DEL, 18, 20, 21, 23, 24, 25, 26 1. DEL, 31, 37 in 38«, ki smo jih prejeli preko Portala javnih naročil.

VPRAŠANJE:

Spoštovani.  
Tudi v novem popisu z dne 9.8.2019 ni povezave med cenikom in cenami na enoto za "Ižansko cesto jug - 1. del" - zavihek 26 Izan. Ali se v tej fazi teh del ne bo izvajalo?  
Hvala za odgovor

ODGOVOR:

Za vse postavke v zavihku 26 Izan, ki se ne povežejo z osnovnim cenikom (bela polja) naj ponudnik vpiše svojo ceno. Gre za nekatere posamezne postavke, ki jih nismo vključili v enoten cenik. Tudi sicer enoten cenik ni obvezujoč in služi le kot pripomoček za enostavnejše izpolnjevanje tako obsežnega razpisa. Enako velja tudi za vsa ostala območja.

VPRAŠANJE:

Za projektno dokumentacijo PZI in PID je v popisih predvideno, da se izdela Projekt za izvedbo (PZI) in Projekt izvedenih del (PID) v skladu s Pravilnikom o projektni dokumentaciji (Uradni list RS, št. 55/08), ki več ni veljaven.   
Od 1. junija 2018 je v veljavi Pravilnik o podrobnejši vsebini dokumentacije in obrazcih, povezanih z graditvijo objektov (Uradni list RS, št. 36/18 in 51/18 popr.).   
Prosimo za pojasnilo.

ODGOVOR:

Napaka v popisih, pravilno se glasi:

Projekt za izvedbo (PZI) in Projekt izvedenih del (PID) v skladu s Pravilnikom o podrobnejši vsebini dokumentacije in obrazcih, povezanih z graditvijo objektov (Uradni list RS, št. 36/18 in 51/18 popr)

VPRAŠANJE:

Naročnika pozivamo, da sproti odgovarja na vprašanja.

ODGOVOR:

Naročnik se trudi odgovarjati na vprašana sproti.

VPRAŠANJE:

V popisu del je napaka kalkulacij - nepredvidena dela pri CP-jih ne izračunava. Druga zadeva 37\_CP - postavka 3.3. Programska oprema - izračun ni pravilen.   
Prosim če odpravite napake ali popravimo sami?

ODGOVOR:

Naročnik je 9.8.2019 na svoji spletni strani objavil popravljen popis del, v katerem je:

* Izdelan je popravek navezave enačb na cenik v 26 Izan
* Izdelan je popravek 23 CP Z, vrstica 389 in popravek barve polja vrstica 401
* Izdelan je popravek 23 CP M, vrstica 397 in vrstica 409
* 37\_CP je že izdelan popravek
* Izdelan je popravek v popisu del. popravki enačb v vrsticah 518, 520 in 522
* Izdelan je popravek v popisu del. popravki enačb v vrstici 58

VPRAŠANJE:

Pri obrazcu 3 imate navedeno, da ga podpiše ponudnik ali vodilni partner. Ali ga partner ne rabi podpisat?

ODGOVOR:

Obrazec 3: »Podatki o gospodarskem subjektu« izpolni in podpiše tudi partner v skupni ponudbi. Naročnik spreminja del točke 12: »Sestavni deli ponudbe« v delu, ki se nanaša na navedbo, kdo predloži predmetni obrazec. Skladno s samim Obrazcem 3: »Podatki o gospodarskem subjektu« obrazec izpolnijo in podpišejo gospodarski subjekti, ki nastopajo v vlogi samostojnega ponudnika oziroma vodilnega partnerja in partnerja oziroma podizvajalca.

VPRAŠANJE:

Na obrazcu 1 je navedeno: Drugi subjekti v naši ponudbi, ki bodo opravljali dejavnost gradnje in njihovi nominirani vodje del (gradbene, strojne in elektro stroke):  
  
Ali moramo navajati tudi vodje del za elektro in strojno stroko?

ODGOVOR:

Da.

VPRAŠANJE:

Ali moramo razpolagati tudi z vodjem del za strojna dela?

ODGOVOR:

Da.

Lepo pozdravljeni!

JAVNI HOLDING Ljubljana, d.o.o.

Sektor za javna naročila